
            ДО
ПРЕДСЕДАТЕЛЯ НА
ОБЩИНСКИ СЪВЕТ
гр. Самоков




ДОКЛАДНА ЗАПИСКА

от ВЛАДИМИР ВЛАДИМИРОВ ГЕОРГИЕВ –
КМЕТ НА ОБЩИНА САМОКОВ
 




 Относно: Промяна в Наредба № 12 за определянето и администрирането на местните такси и цени на услуги на територията на Община Самоков във връзка с изменение и допълнение в т. 25 и т. 43 от Списъка на допълнителните видове услуги и цени за тях към Глава Трета 
 



УВАЖАЕМА ГОСПОЖО ПРЕДСЕДАТЕЛ,
 	УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

 	
Във връзка с постъпило в община Самоков предложение с вх. № 9401-12 / 05.01.2023 година от страна на г-н Веселин Хаджиангелов, Директор на Градски исторически музей – Самоков относно актуализация на таксите залегнали в Наредба №12 предлагам да бъдат нанесени промени във входните такси, беседи и услуги в Градски исторически музей – Самоков,  Байракли джамия, Градска художествена галерия „Проф. Васил Захариев“, Есова къща – Графична база,  Доспевска къща – Музей на градската култура и фотографията и да се създадат две нови услуги към т. 25.
В тази връзка представям на Вашето внимание мотиви за изменение и допълнение на Наредба №12 за определяне размера на общинските такси и цени на услуги на територията на община Самоков. 
Мотиви към проект за изменение и допълнение на Наредба 12 за определяне и администриране на местните такси и цени на услуги в Община Самоков

1. Причини, които налагат приемането на изменение и допълненне на Наредба 12 за определянето и администрирането на местните такси и цени на услуги на територията на Община Самоков , приета с Решение на Общинския съвет №1099 от 15.12.2005 г., съгласно чл. 9 от Закона за местните данъци и такси.
Спецификата и динамиката на търсенето, и условията, в които функционират културните и културно-историческите обекти на територията на обшина Самоков и в частност Градски исторически музей – Самоков, Байракли джамия, Градска художествена галерия „Проф. Васил Захариев“, Есова къща – Графична база,  Доспевска къща – Музей на градската култура и фотографията предполага адаптиране на съществуващите продукти и услуги към промяната на средата и развитието на нови продукти и услуги в посока задоволяване на по-широк кръг интереси от страна на посетителите. Наред с тази необходимост следва да отчетем и съществения дисбаланс в приходите и разходите. Все по-големите разходи, произтичащи от увеличението на основните енергийни източници и корекцията на минималната работна заплата, която неминуемо води след себе си и корекция на заплатите различни от минималните равнища на същата, води след себе си необходимостта от корекция в таксите за услуги, предоставяни от посочените обекти. В тази връзка предлагаме да направим промяна и допълннеие в Наредба № 12 за определянето и администрирането на местните такси и цени на услуги на територията на Община Самоков, Глава Трета, т. 25 и т. 43 от Списък за допълнителни видове услуги и цени.
 При изработване на проекта на Наредба за изменение и допълнение на Наредба 12 за определяне на размера на общинските такси и цени на услуги на територията на  Община Самоков са спазени принципите на необходимост, обоснованост, предвидимост, откритост, съгласуваност, субсидиарност , пропорционалност и стабилност.
Принцип на необходимост - необходимо е приемане на промяна в Наредба за определяне на размера на общинските такси и цени на услуги на територията на  Община Самоков  с оглед актуализиция, която е обусловена от икономическите реалности и рязкото увеличение на основните енергийни източници, вследствие на което има сериозен дисбаланс между приходна и разходна част. Наред с тази причина следва да отбележим и засиленото търсене на нов вид услуга, която представлява потенциал за развитие и източник за генериране на допълнителни приходи.
Принцип на обоснованост - целта на приемането на настоящите промени е актуализиране на цените на предлаганите услуги, които в момента са на нива, които генерират по-малки приходи при явна възможност за корекция в това отношение. 
Принципите на предвидимост и откритост  са спазени – проектът с доклада, мотивите и частичната оценка на въздействието ще бъдат публикувани на официалния сайт на община Самоков, "ОБЩИНСКИ СЪВЕТ", раздел "Предложения за изменения на нормативни актове" за становище и предложения от заинтересованите лица.
Принципът на съгласуваност- докладната е по предложение на ръководството на Градски исторически музей - Самоков, съгласувано с ресорния Зам.-кмет и дирекция МДТБК.	
Принцип на субсидиарност , пропорционалност и стабилност - сега действащата Наредба за определяне на размера на общинските такси и цени на услуги на територията на  Община Самоков кореспондира с новите законодателни промени.
2. Цели които се поставят:
Целта на предложените изменения е да се увеличи прихода на обектите, а именно Градски исторически музей – Самоков, Байракли джамия, Градска художествена галерия „Проф. Васил Захариев“, Есова къща – Графична база,  Доспевска къща – Музей на градската култура и фотографията като елемент от общата политика на управление на обектите и е продиктувано от съвременните икономически реалности и краткосрочните прогнози за развитие на пазара. С оглед привлекателността на продукта и услугите, сме на мнение, че коригирането на съществуващите такси и въвеждането на нова услуга ще даде една допълнителна опция на посетителите, ще въведе допълнително ред и ще предостави гъвкавост и удобство за посетителите..   
3. Финансови и други средства,  необходими за прилагането на новата уредба:
За предлаганите промени не са необходими финансови и други средства.
4. Очаквани резултати от прилагането, включително финансови , ако има такива
Очакванията от настоящите изменения на Наредба 12 за определянето и администрирането на местните такси и цени на услуги на територията на Община Самоков са свързани с реализацията на по-големи финансови приходи, като същевременно се осигури адекватен отговор на икономическите реалности и развитие на икономическите показатели.
5. Анализ за съответствие с правото на Европейския съюз:
Предлаганите изменения и допълнения на Наредба 12 за определянето и администрирането на местните такси и цени на услуги на територията на Община Самоков са в пълно съответствие с европейското законодателство.
Проектът е съобразен и с действащия към настоящия момент Закон за местните данъци и такси.
Проектът на нормативен акт е публикуван на официалната страница на Община Самоков на www.samokov.bg на 09.01.2023 година.

ПРАВНИ ОСНОВАНИЯ: чл. 21, ал. 1, т. 23 и ал. 2 от ЗМСМА, чл. 11, ал. 3, чл. 15, ал. 1, чл. 26 и чл. 28 ЗНА, чл. 76, ал. 3 и чл. 79 АПК,  във връзка с  чл. 3, ал.1 на Раздел I от  Приложение №2 към Закона за местните данъци и такси .

ФАКТИЧЕСКИ ОСНОВАНИЯ: актуализиране и  прецизиране на някои текстове в нормативната уредба и прилагането на измененията на услугите, предоставяни от Община Самоков, с оглед създаване на по-добри условия за задоволяване на нуждите на физически и юридически лица на територията на община Самоков. 

Предвид гореизложеното и във връзка с актуализиране на ценовото предлагане в Градски исторически музей – Самоков, Байракли джамия, Градска художествена галерия „Проф. Васил Захариев“,  Есова къща – Графична база,  Доспевска къща – Музей на градската култура и фотографията, както и на основание чл.21, ал.1, т.7 и ал.2 от ЗМСМА във връзка с чл.27, ал.4 и ал.5 от ЗМСМА предлагам да бъде взето следното:
 
Общински съвет – Самоков да приеме изменение и допълнение в „Списъка на допълнителните видове услуги и цени за тях“ към Глава Трета на Наредба №12 за определяне размера на общинските такси и цени на услуги на Община Самоков като допълни т.25.11. и т.25.12. и измени т. 25 и т. 43, както следва:
												

Проект!

 РЕШЕНИЕ:

Общински съвет - Самоков допълва и променя “Списък за допълнителните видове услуги и цени към тях“, както следва:
БИЛО:
т. 25 Входни такси, беседи и услуги в следните обекти:
Градски исторически музей
Байракли джамия
Художествена галерия “Проф. Васил Захариев”
Есова къща – Графична  база
Доспевска къща – Музей на градската култура и фотографията
т.25.1. За възрастни – 6,00 лв. Включва 5 музейни обекта и аудиогид.
т.25.2. За ученици и пенсионери – 4.00 лв. Включва 5 музейни обекта и аудиогид. 
т.25.3. За деца до 6 години и хора в неравностойно положение – безплатно. По желание за аудиогид заплащат 3.00 лева.

…………………..
т.43 Цени за услуги в Музеен комплекс “Цари Мали град“, с. Белчин:
т.43.1. Унифициран общ обходен билет за късноантична крепост „Цари Мали град“ и етнографски музей плюс аудиогид:
т.43.1.1. Цена на общ обходен билет за възрастни – 7.00 лв.
т.43.1.2.Цена на общ обходен билет за ученици и пенсионери – 4.00 лв.
т.43.1.3. Цена на общ обходен билет за деца до 6 години и хора в неравностойно положение  - безплатно. По желание да закупят аудиогид – 3.00 лв.
……………………
т.43.3. Билет за фуникуляр:
т.43.3.1. Билет за възрастни – 4.00 лв.
т.43.3.2. Билет за ученици , пенсионери и студенти – 2.00 лв. 

СТАВА:
т. 25 Входни такси, беседи и услуги в следните обекти:
Градски исторически музей
Байракли джамия
Художествена галерия “Проф. Васил Захариев”
Есова къща – Графична  база
Доспевска къща – Музей на градската култура и фотографията
т.25.1. За възрастни – 8,00 лв. Включва 5 музейни обекта и аудиогид.
т.25.2. За ученици и пенсионери – 6.00 лв. Включва 5 музейни обекта и аудиогид. 
т.25.3. За деца до 6 години и хора в неравностойно положение – безплатно. По желание за аудиогид заплащат 4.00 лв.

Допълва с нова 
т.25.12. Входна такса с аудиогид за всеки един от обектите:
Градски исторически музей
Байракли джамия
Художествена галерия “Проф. Васил Захариев”
Есова къща – Графична  база
Доспевска къща – Музей на градската култура и фотографията

т.25.12.1. За възрастни – 6.00 лв.
т.25.12.2. За ученици и пенсионери – 4.00 лв.
…………………..
т.43 Цени за услуги в Музеен комплекс “Цари Мали град“, с. Белчин в следните обекти:
Късноантична крепост „Цари Мали град“
Етнографски музей, с. Белчин
Средновековна църква „Св. Петка“
Възрожденска църква „Св. Ап. Петър и Павел“
Атракционна зона на открито
т.43.1. Унифициран общ билет за всички обекти в Музеен комплекс „Цари Мали град“ плюс аудиогид:
т.43.1.1. Цена на общ билет за възрастни – 10.00 лв.
т.43.1.2.Цена на общ билет за ученици и пенсионери – 7.00 лв.
т.43.1.3. Цена на общ обходен билет за деца до 6 години и хора в неравностойно положение  - безплатно. По желание да закупят аудиогид – 4.00 лв.
……………………
т.43.3. Билет за фуникуляр:
т.43.3.1. Билет за възрастни – 5.00 лв.
т.43.3.2. Билет за ученици , пенсионери и студенти – 3.00 лв. 
			



ВЛАДИМИР ГЕОРГИЕВ
Кмет на Община Самоков 




Съгласувал:
Дончо Зашев, заместник-кмет


Изготвил:
Люба Кленова, заместник- кмет


[bookmark: _GoBack]
image1.jpeg
EMC

)

Y
S
<
=
C

NO\Y—d

DNV-GL

1SO 9001




image2.jpeg
i OsuHHA GAMOKOR

@ yi."Makesonus"Ne34 e:mail: samokov(@samokov.bg Lienrpana 0722/666-30,666-31,666-32 ®ake 0722/600-50
5

3





